EkBass/fiwiki-20250220-pages-articles huggingface dataset:
Mina Myoi

Mina Sharon Myoi (s. 24. maaliskuuta 1997, San Antonio, Texas), paremmin tunnettu etunimellään Mina, on japanilainen laulaja-lauluntekijä ja tanssija. Hän on k-pop-tyttöbändi Twicen jäsen. == Elämä == Mina Myoi syntyi Yhdysvalloissa, mutta muutti Japaniin lapsena ja kasvoi siellä. Hän opetteli balettia nuorena. Hän liittyi JYP Entertainmentin harjoittelijaohjelmaan vuonna 2014. Hän osallistui vuonna 2015 järjestettyyn tosi-tv-ohjelmaan Sixteen, jossa valittiin yhdeksän tyttöä, jotka pääsisivät debytoimaan Twice- yhtyeessä. Myoi oli yksi valituista. Lokakuussa 2015 hän ja kahdeksan muuta tyttöä debytoivat minialbumillaan The Story Begins, ja musiikkivideollaan "Like Ooh-Aah". === Terveysongelmat === JYP Entertainment ilmoitti heinäkuussa 2019, että Myoi pitäisi taukoa yhtyeen promootioista ja tapahtumista äkillisen ahdistuksen ja epävarmuuden vuoksi. Hänelle diagnosoitiin ahdistuneisuushäiriö. Helmikuussa 2020 ilmoitettiin, että hänen tilansa oli kohentunut, joten hän palasi takaisin Twicen promootioihin. Tauon aikana hän osallistui musiikkivideoihin ja valokuvauksiin mutta ei esiintynyt lavalla. Aasiassa harvoin puhutaan avoimesti mielenterveydestä julkisuudessa. === MiSaMo === MiSaMo (lyhenne nimistä Mina, Sana ja Momo) on Twicen alaryhmä, joka koostuu sen on kolmesta jäsenestä: Mina Myoi, Sana Minatozaki ja Momo Hirai. Ryhmä julkaisi singlen "Bouquet" tammikuussa 2023, musiikkivideon "Mashmallow" kesäkuussa ja julkaisi EP-levyn Masterpiece saman vuoden heinäkuussa. MiSaMon toinen albumi Haute Couture julkaistaan marraskuussa 2024. == Kirjat == * Yes, I am Mina (valokuvakirja, 12.4.2021)https://www.kpopusaonline.com/product/twice-mina-yes-i-am-mina-1st- photobook-pre/ == Diskografia == Lauluntekijänä Vuosi Kappale Albumi Yhteistyössä 2018 ”Shot Thru the Heart” Summer Nights Momo Hirai, Sana Minatozaki 2019 ”21:29” Feel Special Twice === MiSaMo === * * === Ääniraidat === * "Bouquet" draamasarjassa Liaison -Children's Heart Clinic- == Filmografia == * Sixteen (2015) * Saturday Night Live (2016) * Hometown Report (2020) == Lähteet == == Aiheesta muualla == * * MyDramalist-sivustolla Luokka:Twice Luokka:Japanilaiset laulajat Luokka:Vuonna 1997 syntyneet Luokka:Elävät henkilöt
Xu Zhiqiang

Xu Zhiqiang (, s. 4. maaliskuuta 1963) on kiinalainen telinevoimistelun joukkuekilpailun maailmanmestari ja olympiamitalisti. Hän on pituudeltaan 160 cm. Xu saavutti Los Angelesin olympialaisissa 1984 hopeaa joukkuekilpailussa ja sijoittui seitsemänneksi 12-ottelussa. Soulissa 1988 hän oli joukkuekilpailussa neljäs ja rekillä kuudes. Xu voitti joukkuekilpailun maailmanmestaruuden Budapestissa 1983. Rekillä hän sijoittui kuudenneksi. Montrealin MM-kilpailuissa 1985 hän saavutti joukkuekilpailussa hopeaa sekä oli neljäs moniottelussa, viides nojapuilla ja seitsemäs hevosella. Rotterdamin MM-kilpailuissa 1987 hän kuului jälleen Kiinan hopeajoukkueeseen. Hän sijoittui lisäksi neljänneksi permannolla, kuudenneksi hevosella, seitsemänneksi hypyssä ja rekillä, kahdeksanneksi nojapuilla sekä 12:nneksi moniottelussa. Xu voitti Aasian kisoissa 1986 kultaa joukkuekilpailussa. == Lähteet == Luokka:Kiinalaiset telinevoimistelijat Luokka:Kiinalaiset olympiamitalistit Luokka:Vuonna 1963 syntyneet Luokka:Elävät henkilöt
Ruostenahikkaat

Ruostenahikkaat (Phaeomarasmius) on Agaricales-helttasienisuku, joka on erotettu nahikkaista (Marasmius) omaksi suvukseen tutkimuksen kehittyessä. Global Biodiversity Information Facilityn mukaan sukuun kuuluu 49 lajia. == Lajeja == Sukuun kuuluvia lajeja, jotka esiintyvät Suomessa ja joilla on suomenkielinen nimi. * pohjanruostenahikas (Phaeomarasmius borealis) * oksaruostenahikas (Phaeomarasmius erinaceus) == Lähteet == *
Grobiņa

Grobiņa () on kaupunki Kuurinmaalla Latviassa, kymmenen kilometriä Liepājan itäpuolella. Vuonna 2016 siellä oli 3 977 asukasta. Kaupungin nimi tulee kuurin kielen pyökkimetsää tarkoittavasta sanasta gruobīns. == Historia == Noin vuosina 650-800 nykyisen Grobiņan alueella oli muinaisskandinaavista asutusta. Noin vuonna 800 viikingit korvautuivat kuurilaisilla. Vuoden 875 tienoilla ruotsalaiset viikingit hyökkäsivät alueelle, jota puolusti 7 000 sotilasta. Tappion jälkeen kuurilaiset tunnustautuivat Ruotsin kuninkaan alamaisiksi. Saksalainen ritarikunta valloitti Baltian 1100-1200-luvulla, ja ensimmäinen maininta Grobiņasta on vuodelta 1253. Noin vuonna 1263, Durben taistelun jälkeisen kuurilaisten kapinan aikana, Liivinmaan ritarikunta hyökkäsi Grobiņaan ja poltti alueella olleen kuurilaisten puulinnoituksen. Grobiņan polttivat uudelleen ruotsalaiset vuonna 1659 Pohjan sodan aikana. Vuonna 1660 Kuurinmaan herttua Jakob Kettler muutti väliaikaisesti Grobiņaan, koska sota oli raunioittanut Jelgavan. Hänen poikansa ja seuraajansa Friedrich Kasimir Kettler antoi Grobiņalle kaupunginoikeudet vuonna 1695, ja kaupunki sai oman vaakunan kaksi vuotta myöhemmin. Rutto kylvi tuhoa kaupungissa 1700-luvulla. Napoleon I miehitti Grobiņan vuonna 1812 ja saksalaiset 103 vuotta myöhemmin. Toisessa maailmansodassa kaupungin valloittivat vuoron perään Natsi-Saksa ja Neuvostoliitto. Vuonna 2009 Grobiņan kaupungista tuli Grobiņan kunnan hallintoalue. == Lähteet == == Aiheesta muualla == *Grobiņan kotisivut Luokka:Latvian kaupungit
Ruosteheltat

Ruosteheltat (Naucoria, toisinaan myös Alnicola) on Agaricales-lahkoon helttasieniin kuuluva sienisuku, jonka taksonominen asema on epäselvä. On mahdollista, että tämä suku jakaantuu tieteen edistyessä vielä useampiin sukuihin tai alasukuihin. Global Biodiversity Information Facilityn mukaan sukuun kuuluu 244 lajia. == Lajeja == Sukuun kuuluvia lajeja, jotka esiintyvät suomessa ja joilla on suomenkielinen nimi. * karvasruosteheltta (Naucoria amarescens) * viitaruosteheltta (Naucoria bohemica) * nyhäruosteheltta (Naucoria celluloderma) * leppäruosteheltta (Naucoria escharioides) * hahtuvaruosteheltta (Naucoria luteolofibrillosa) * nororuosteheltta (Naucoria salicis) * tummaruosteheltta (Naucoria scolecina) * pajuruosteheltta (Naucoria spadicea) * rahkaruosteheltta (Naucoria sphagneti) * korpiruosteheltta (Naucoria striatula) * kuuraruosteheltta (Naucoria subconspersa) * viiruruosteheltta (Naucoria submelinoides) * vyöruosteheltta (Naucoria zonata) == Lähteet == *
Ruostejuurekkaat

Ruostejuurekkaat (Phaeocollybia) on Agaricales-lahkoon kuuluva helttasienisuku, joka on erotettu juurekkaista (Collybia) tieteellisen tutkimuksen edistyessä. Global Biodiversity Information Facilityn mukaan sukuun kuuluu 87 lajia. == Lajeja == Sukuun kuuluvia lajeja, jotka esiintyvät suomessa ja joilla on suomenkielinen nimi. * pikkuruostejuurekas (Phaeocollybia arduennensis) * piporuostejuurekas (Phaeocollybia christinae) * jauhoruostejuurekas (Phaeocollybia cidaris) * viherruostejuurekas (Phaeocollybia festiva) * lystiruostejuurekas (Phaeocollybia hilaris) * laakaruostejuurekas (Phaeocollybia jennyae) * isoruostejuurekas (Phaeocollybia lugubris) == Lähteet == *
Tuppisara

Tuppisara (Carex vaginata) on sarojen sukuun kuuluva monivuotinen kasvi. == Lajikuvaus == Tuppisara on 20–50 cm korkea suirertavajuurakollinen sara, jonka versot kasvavat yksittäin. Sen tyvitupet ovat vaalean harmaanruskeita. Lehdet ovat 3–5 mm leveitä. Se kuuluu erilaistähkäisiin lajeihin, joiden pullakoissa on kolme luottia. Kukinnossa on ylimpänä yksi hedetähkä, jonka alapuolella on yhdestä kolmeen emitähkää. Sen tukilehtien tupet ovat väljät. == Levinneisyys == Tuppisara kasvaa sirkumboreaalisella alueella. Suomessa se on yleinen koko maassa, etenkin Pohjois-Suomessa. == Elinympäristö == Tuppisara kasvaa monenlaisilla soilla ja muissa kosteissa paikoissa. Se viihtyy sekä happamassa että kalkkipitoisessa kasvualustassa. == Lähteet == Luokka:Sarat
Elm

elm (sanoista ectronic ail) on sähköpostin asiakasohjelma, jota voidaan käyttää tekstikäyttöliittymällä päätteellä. Ohjelma oli ensimmäisiä moderneja näyttöorientoituneita sähköpostiohjelmia Unixille. elm on tarkoitettu korvaamaan aiemmat mail- ja mailx-ohjelmat. Ohjelmat kuten mail olivat riviorientoituneita. mail-komento esiintyi AT&T;:n Unixin versiossa 1 ja Berkeley Mail (POSIX-yhteensopiva mailx) ilmestyi vuonna 1978. Dave Taylor on kertonut aloittaneensa ohjelman kehityksen työskennellessään Hewlett- Packardille. Myöhemmin ohjelman ylläpitäjäksi tuli Bill Pemberton. Ohjelma on vaikuttanut myöhempien sähköpostiohjelmien kehitykseen. Pine kehitettiin elmin pohjalta ja sen nimen sanottiin tulevan sanoista Pine Is No-longer Elm. mutt on kehitetty elmin seuraajaksi. elmin kehitystä on jatkanut Kari E. Hurtta Elm ME+ (Millennium Edition) -versiolla. == Lähteet == Luokka:Sähköpostiohjelmat
Kylämaltsa

Kylämaltsa (Atriplex patula) on revonhäntäkasvien heimoon ja maltsojen sukuun kuuluva kasvilaji. Sen tieteellinen lajinimi patula tulee latinan "yleistä" tarkoittavasta sanasta patulus, ja se onkin Suomessa huomattavasti muita maltsoja yleisempi. == Ulkonäkö ja koko == Kylämaltsa on 30–90 senttimetrin korkuiseksi kasvava yksivuotinen ruohokasvi, jolla on pysty-koheneva, runsashaarainen varsi. Suikeat-puikeat, vastakkaiset, ehytlaitaiset lehdet ovat pituudeltaan 4–7 senttimetriä; niiden tyvellä on usein liuskamainen hammaspari. Kylämaltsa kukkii heinä-elokuussa huomaamattomin, yksineuvoisin kukin. Kukinto on tähkä. Viisiheteisten hedekukkien kehä on millimetrin levyinen; emikukat ovat kehättömiä. Emiö on kaksivartaloinen ja kaksiluottinen. Kukasta kypsyvä hedelmä on hedelmäverhiöön kiinnikasvanut ja sen suojaama pähkylä. == Levinneisyys ja elinympäristö == Kylämaltsaa kasvaa luonnonvaraisena Euraasiassa, Pohjois-Amerikassa ja Afrikan pohjoisosissa. Lisäksi se on levinnyt Etelä-Amerikkaan, Uuteen-Seelantiin ja Aasian koillisosaan. Kylämaltsa suosii typpipitoisia kasvupaikkoja, kuten pihoja, puutarhoja, peltoja ja kaatopaikkoja. Ruotsissa se on yleinen Skånesta Hälsinglandiin, muualla se on harvinainen tai tavataan vain satunnaisesti. Kylämaltsa kasvaa usein yhdessä savikoiden (Chenopodium) kanssa. Etelä- ja Keski-Suomessa laji on jokseenkin yleinen. Suomessa se on luokiteltu elinvoimaiseksi. == Ekologia == Kylämaltsan voi helposti sekoittaa muihin maltsoihin, kuten isomaltsaan (Atriplex prostrata) ja suolamaltsaan (Atriplex longipes), joista edellisestä sen erottaa tylpästä lehtityvestä, jälkimmäisestä puolestaan vaihtelevasti järjestäytyneistä alalehdistä ja myöhäisemmästä kukinta-ajasta. Yhteisillä kasvupaikoilla sen voi sekoittaa myös lähimpään sukulaiseensa merimaltsaan (Atriplex littoralis) sekä savikoihin (Chenopodium). Suomessa kasvi on muinaistulokas, ja sitä on aiemmin käytetty ravintona. Nykyään laji tunnetaan lähinnä rikkakasvina, ja alkujaan se onkin kasvanut maatilojen pihoilla. Kylämaltsassa esiintyy maltsanlehtihome-nimistä sienitautia (Peronospora arborescens). == Lähteet == Luokka:Maltsat
Radio Majak

Radio Majak () on alun perin neuvostoliittolainen, nykyään valtiollinen venäläinen yleisradioasema. Se aloitti lähetyksensä 1. elokuuta 1964.radiomayak.ru/contacts Radion nimi, majakka, ei tarkoita merimajakkaa, vaan lentäjien suunnistamiseen tarkoitettua radiomajakkaa. Perustamisvaiheessaan yhtiön tarkoituksena oli ohjelmillaan tarjota neuvostoliittolaisille kuulijoilleen suuntaa länsimaiden radioyhtiöiden ohjelmille vastapainoksi. Kylmän sodan aikana myös Neuvostoliittoon lähetettiin venäjänkielisiä ohjelmia, joista osaa Neuvostoliitto radiohäiritsi vastaanottamisen vaikeuttamiseksi. Radio Majak lähettää puheradio-ohjelmaa ja on siksi maan hallinnon tiedonvälityksen kannalta keskeinen kanava. ==Lähetykset== Valtiollisena yleisradioasemana puheohjelmin on Radio Majakilla melko kattava lähetysverkosto myös Venäjän harvaanasutuilla alueilla Suomen lähialueillakin. http://radiomayak.ru/contacts/cities ===Karjalan tasavalta=== *Petroskoi 107,9 MHz ===Murmanskin alue=== *Alakurtti 105,5 MHz *Murmansk 103,5 MHz *Koutero 105,9 MHz *Teriberka 104,2 MHz *Tumannyi 102,3 MHz *Umba 106,9 MHz *Uura 107,5 MHz *Varzuga 104,9 MHz ===Novgorodin alue=== *Novgorod 101,2 MHz ===Pihkovan alue=== *Pihkova 104,1 MHz ===Pietari=== *Pietari 107,0 MHz == Lähteet == Luokka:Yleisvenäläinen valtion televisio- ja radioyhtiö Luokka:Vuonna 1964 perustetut radioasemat
Visual User Environment

Visual User Environment tai HP VUE on Apollo Computerin aloittama työpöytäympäristö Domain/OS- ja HP-UX käyttöjärjestelmille. Hewlett-Packardin (HP) ostettua Apollon ympäristön kehitystyö jatkui HP:n osastona HP:n Interface Technology Operationin kanssa. VUE perustuu Motif- käyttöliittymäkirjastoon ja toimii X Window Systemin kanssa. HP oli yksi neljästä sponsorista jotka lahjoittivat teknologiaa ja avustivat Common Desktop Environmentin kehittämisessä, jonka ulkoasu (look & feel) perustuvat HP:n VUE:een, joka myös perustui Motifiin. Vuonna 1996 HP ilmoitti siirtymisestä VUE:sta CDE-ympäristöön. Ympäristön versio 1.0 julkaistiin Domain/OS:lle ja 2.0 HP-UX:lle. Ympäristö laajensi ikkunanhallintaohjelmistoa tukemaan useita virtuaalisia työtiloja (). == Lähteet == == Aiheesta muualla == * HP Visual User Environment 3.0 User's Guide (PDF) * HP Vue and CDE: Differences Between the Interfaces Luokka:Työpöytäympäristöt Luokka:Hewlett- Packard
VUE

VUE tai Vue voi tarkoittaa seuraavia: * Visual User Environment, Hewlett- Packardin työpöytäympäristö * Saturn Vue, automalli * Vue, paikkakunta Ranskassa
Carl Albert Ehrnrooth

Carl (Karl) Albert Ehrnrooth (25. marraskuuta 1831 Nastola – 19. heinäkuuta 1873 Helsinki) Viitattu 29.11.2020. oli suomalainen juristi, virkamies ja valtiopäivämies. Carl Albert Ehrnroothin vanhemmat olivat kenraalimajuri Gustaf Adolf Ehrnrooth ja Johanna Kristina von Platen. Ehrnrooth tuli ylioppilaaksi 1847 ja suoritti tuomarintutkinnon 1851 ja kameraalitutkinnon 1852. Varatuomarin arvon hän sai 1854. Valmistuttuaan Ehrnroothista tuli Turun hovioikeuden ylimääräinen notaari 1856 ja Keisarin kanslian ja Suomen valtiosihteerinviraston kirjaaja Pietarissa 1857 ja apulaistoimitussihteeri 1860. Senaatin maanviljelystoimituskunnan vt. protokollasihteeriksi hän tuli 1861, vakinaiseksi 1862 ja valtiovaraintoimituskunnan protokollasihteeriksi 1870. Valtiopäiväedustaja Ehrnrooth oli aatelissäädyssä 1863–1864, 1867 ja 1872. Carl Albert Ehrnroothin puolisona oli vuodesta 1862 kreivitär Lovisa Fredrika Adelaide de Geer (k. 1927), jonka isä oli kreivi Robert Fredrik de Geer. Heidän lapsiaan olivat vuorineuvos Georg Ehrnrooth, liikemies ja pankinjohtaja Axel Ehrnrooth, laulaja Aina Mannerheim sekä ylilääkäri, professori Ernst Ehrnrooth.Sessa Rautalin: Aina Mannerheim konsertoi sortovuosina (tilaajille) Helsingin Sanomat 29.3.1999. Viitattu 20.7.2023. Ehrnroothin sisaruksia olivat kenraaliluutnantti ja ministerivaltiosihteeri Casimir Ehrnrooth, kirjailija Adelaïde Ehrnrooth ja kenraaliluutnantti Gustaf Robert Ehrnrooth. Pankinjohtaja Carl Mannerheim oli Ehrnroothin vävy. ==Lähteet== Luokka: Suomalaiset juristit Luokka: Suomalaiset aateliset Luokka: Suomen suuriruhtinaskunnan virkamiehet Luokka: Suomen suuriruhtinaskunnan aatelissäädyn valtiopäivämiehet Luokka:Vuonna 1831 syntyneet Luokka:Vuonna 1873 kuolleet
Kafir Kala (Tadžikistan)

Kafir Kala oli varhaiskeskiaikainen kaupunki, linnoitus, esikaupunki ja hautausmaa Tadžikistanissa Vahšjoen laaksolla. Aikanaan se oli mahdollisesti paikallisen ruhtinaskunnan pääkaupunki. ==Kohde== Kafir Kala sijaitsee Tadžikistanissa Vahšjoen laakson alueella Balkhin (entinen Kolkhozabad) kaupungin länsipuolella. Kafir Kala koostuu neljästä osasta. Kohteessa on linnoitus, kaupunki, esikaupunki ja hautausmaa. Kaupunki ja linnoitus muodostavat neliskulmaisen alueen, jonka sivujen pituus on 360 metriä. Sitä ympäröi 50–50 metriä leveä ja 5 metriä syvä vallihauta. Vallihaudalla oli vartiotorneja. Itse linnoituksen koko on 70x70 metriä ja se sijaitsee kaupungin koillisnurkassa. Linnoitus kohoaa noin 12 metrin korkeudelle ympäröivästä maisemasta. Länsi- ja eteläsuunnassa linnoitusta erottaa kaupungista vallihauta. Kaupungin läpi kulki päätie, joka jakoi sen suurin piirtein yhtä suuriin osiin pohjoisessa ja etelässä. Tien molemmissa päissä idässä ja lännessä oli portti. Päätieltä poikkesi useita pienempiä katuja. Kaupungin muuri oli 5–10 metriä leveä ja sillä oli 50–60 metrin välein torneja. Esikaupunki sijaitsee vallihaudan ulkopuolella. Merkkejä esikaupungin rakennuksista on kaupungin pohjois-, länsi- ja eteläpuolella. Kafir Kalaan kuuluu myös hautausmaa, jonka päälle on tosin sittemmin rakennettu. ==Historia== Kafir Kala oli ilmeisesti varhaiskeskiaikaisen ruhtinaskunnan pääkaupunki. Sen alkuperäistä nimeä ei tunneta. On mahdollista, että sen nimi oli aikanaan Halāvard. Nimeä käytettiin sittemmin alueen toisesta keskuksesta. Kafir Kalasta se tunnetaan yhdestä arabiankielisestä kaiverruksesta. Mahdollista on, että Kafir Kalan nimeä on alettu käyttää toisesta kaupungista sen tuhouduttua. Tästä ei voida kuitenkaan olla varmoja. Paikallisen kansanperinteen mukaan Kafir Kala oli legendaarisen Rostamin isän Zalin tyttären asuinpaikka. Kafir Kalan linnoitusta pidettiin tarinoissa vankilana. Tutkimuksia paikalla tehtiin ensimmäisen kerran vuonna 1947. Kafir Kala voidaan jakaa kolmeen kerrotstumaan KF-I–III. Ensimmäiset rakennukset paikalla on rakennettu 200–300-luvuilla ajanlaskun alun jälkeen. Varhaisimmat rakennukset (KF-1) ovat tuhoutuneet ennen seuraavan kerroksen (KF-II) valmistumista. Seuraavassa kerroksessa rakennettiin kohteen suuremmat rakennukset. Kaupungin keskushalli on rakennettu 500-luvulla. Hallin raunioista on löydetty hefthaliittityylisiä kolikoita. Linnoituksen kaakkoisosassa oli buddhalainen luostari eli vihāra. Luostari rakennettiin vanhaan iranilaiseen tyyliin. Sen seinillä on säilynyt joitakin Buddhaa esittäviä maalauksia. Paikalta löytyi myös palaneita tuoheen brahmi- kirjoituksella tehtyjä tekstien jäänteitä. Luostari tuhottiin arabien valloitusretkien aikoihin. KF-II:n lopulla 400–500-luvulla suuri osa Kafir Kalan rakennuksista oli alkanut raunioitua. KF-III:n aikana niitä rakennettiin uudelleen. Paikalle rakennettiin myös uusi palatsimainen rakennus. ==Lähteet== Luokka:Arkeologiset kohteet Tadžikistanissa Luokka:Historialliset kaupungit
Julius Fredrik Gadd

Julius Fredrik Gadd (11. huhtikuuta 1829 Helsinki – 5. lokakuuta 1881 Helsinki) oli suomalainen juristi, virkamies ja valtiopäivämies. Julius Fredrik Gaddin vanhemmat olivat kauppaneuvos Fredrik Adrian Gadd ja Sofia Juliana Weurlander. Gadd tuli ylioppilaaksi 1846 ja suoritti tuomarintutkinnon 1851, varatuomarin arvon hän sai 1855. Gadd oli Turun hovioikeuden ylimääräinen notaari vuodesta 1851 ja senaatin oikeusosaston ylimääräinen kopisti vuodesta 1855. Oikeusraatimies Helsingissä Gaddista tuli 1857 ja oikeuspormestari 1878. Hän oli porvarissäädyssä Helsingin edustaja valtiopäivillä 1877–1878.Yrjö Kotivuori, Ylioppilasmatrikkeli 1640–1852: Julius Fredrik Gadd. Verkkojulkaisu 2005. Viitattu 29.11.2020. Kenraaliluutnantti Otto Viktorinus GaddGadd, Otto Viktorinus Suomalaiset kenraalit ja amiraalit Venäjän sotavoimissa 1809–1917 -verkkojulkaisu. Studia Biographica 7. Helsinki: Suomalaisen Kirjallisuuden Seura, 2006–. Viitattu 29.11.2020. ja vara-amiraali Georg Ludvig GaddGadd, Georg Ludvig Suomalaiset kenraalit ja amiraalit Venäjän sotavoimissa 1809–1917 -verkkojulkaisu. Studia Biographica 7. Helsinki: Suomalaisen Kirjallisuuden Seura, 2006–. Viitattu 29.11.2020. olivat Julius Fredrik Gaddin veljiä. ==Lähteet== Luokka:Suomalaiset juristit Luokka:Suomen suuriruhtinaskunnan virkamiehet Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1829 syntyneet Luokka:Vuonna 1881 kuolleet
Matias Putkonen

Matias (Mathias, Matthias) Putkonen (4. maaliskuuta 1822 Kerimäki – 26. helmikuuta 1868 Tuusula) oli suomalainen pappi ja valtiopäivämies. ==Henkilöhistoria== Putkosen vanhemmat olivat talollinen Tomas Henriksson Putkonen ja Valborg Johansdotter Lötjönen ja puoliso vuodesta 1848 Klara Vilhelmina Claudelin (k. 1868). Putkonen tuli ylioppilaaksi 1846 ja vihittiin papiksi 1848. Varapastorin arvon hän sai 1860. Putkonen oli Jaakkiman kappalaisen apulainen vuodesta 1848, Tuusulan kappalainen vuodesta 1855 ja Laukaan kappalainen vuodesta 1867, mutta kuoli ennen virkaan astumista. Hän oli pappissäädyssä edustaja valtiopäivillä 1867.Yrjö Kotivuori, Ylioppilasmatrikkeli 1640–1852: Matias Putkonen. Verkkojulkaisu 2005. (Viitattu 29.11.2020) ==Julkaisuja== * Kristillinen siveyden-oppi: rakkaalle Suomen kansalle, etenki talonpoikaselle säädylle, 1865 * Kallis tawara köyhille wangeille, 1866, Peter Fjellstedt, suom. Mathias Putkonen * Neuvo- kirja kristillisessä lastenkasvatuksessa Suomen lasten wanhemmille, 1866, Johan Amos Comenius, suom. Matthias Putkonen * Herramme Jesuksen mieli, 1868, J. R. Macduff, suom. Mathias Putkonen ==Lähteet== Luokka: Suomen evankelis- luterilaisen kirkon papit Luokka: Suomentajat Luokka: Suomalaiset kristilliset kirjailijat Luokka:Suomen suuriruhtinaskunnan pappissäädyn valtiopäivämiehet Luokka:Vuonna 1822 syntyneet Luokka:Vuonna 1868 kuolleet
Emirdağ

Emirdağ on kaupunki ja piirikunta Afyonkarahisarin maakunnassa, Turkissa. Vuonna 2019 alueen väkiluku oli 37 361. == Historia == Afyon-museosta löytyneet historialliset aineistot osoittavat, että Emirdağ’ssa oli asutusta myös Kreikan arkaaisella kaudella. == Lähteet == == Aiheesta muualla == * Alueen kotisivut Luokka:Afyonkarahisarin maakunnan piirikunnat
Charles Monck

Charles Stanley Monck ( 10. lokakuuta 1819 - 29. marraskuuta 1894) oli brittiläinen (irlantilainen) aatelismies ja poliitikko, joka toimi ensimmäisenä Kanadan kenraalikuvernöörinä 1867 – 1868. Monck opiskeli lakia Trinity Collegessa Dublinissa. Hänet valittiin Britannian parlamenttiin 1852 ja valtionvarainministeriksi 1855. Vuonna 1861 hänelle tarjottiin kenraalikuvernöörin paikkaa Britannian Pohjois-Amerikan siirtokunnissa. Hän oli perinyt isänsä tilukset, varakreivin arvonimen ja suuret velat vuonna 1849, ja kertoi myöhemmin ottaneensa kenraalikuvernöörin paikan vastaan taloudellisista syistä. Kanada ei tuolloin vielä ollut yhdistynyt omaksi dominiokseen. Monien, myös itsensä yllätykseksi Monck selvisi tehtävässä hyvin, ja ohjasi siirtokuntia vaikeina aikoina tyynesti ja rauhallisesti huolimatta jännitteistä Yhdysvaltojen ja Kanadan välillä. ==Lähteet== Luokka:Kanadan kenraalikuvernöörit Luokka:Vuonna 1819 syntyneet Luokka:Vuonna 1894 kuolleet
Yrjö Tuomikoski

Yrjö Matti Tuomikoski (2. kesäkuuta 1878 Simo – 10. tammikuuta 1951 Kuopio) oli suomalainen kauppaoppilaitoksen johtaja.Ylioppilasmatrikkeli 1853–1899Aikalaiskirja 1934 Tuomikosken vanhemmat olivat kansakouluopettaja Matti Tuomikoski ja Emilia Sarelius. Hän pääsi ylioppilaaksi Oulun lyseosta 1896 ja valmistui Helsingin yliopistosta filosofian kandidaatiksi 1908 ja filosofian lisensiaatiksi 1911. Hän opiskeli Manchesterissa 1908–1909 ja työskenteli Nobel-instituutissa Tukholmassa 1910 ja 1911. Tuomikoski oli assistenttina Helsingin yliopiston fysiikan laitoksella 1903–1907. Hän toimi Kuopion kauppaoppilaitoksen rehtorina 1910–1946 ja oli Kuopion kauppakamarin sihteeri-asiamiehenä vuodesta 1918 alkaen sekä Kuopion säästöpankin johtokunnan jäsenenä ja isännistön puheenjohtajana vuodesta 1924. Tuomikoski oli Keskuskauppakamarin jäsenenä vuodesta 1926. Tuomikoski oli Kuopion kaupunginvaltuuston jäsenenä 1912–1921 ja uudelleen vuodesta 1929 alkaen. Hän oli kaupunginvaltuuston puheenjohtajana 1929–1936. Yrjö Tuomikoski oli naimisissa vuodesta 1907 Aino Ilona Peltosen (k. 1948) kanssa. == Julkaisuja == * Absorption of [gamma]-rays from Radium by lead. Annales Academiae scientiarum Fennicae, Series A 1, 7. Suomalainen Tiedeakatemia, Helsinki 1909 * Tutkimuksia radiumin [gamma]-säteistä ja niiden absorptiosta, Helsingin yliopiston väitöskirja. Kuopio 1911 * Kuopion kaupungin säästöpankki 1876–1926. Kuopion kaupungin säästöpankki, Kuopio 1926 * Kuopion telefoniosakeyhtiö 1883–1909 ja Kuopion telefoniyhdistys 1909–1934. Kuopio 1934 * Kuopion kauppaoppilaitos 1887–1937: muistojulkaisu, opettajien ja entisten oppilasten toimittama koulun 50-vuotismuistojuhlaan 30.8.1937. Kuopion kauppaoppilaitos, Kuopio 1937 * Kuopion puhelinlaitos 1883–1943. Kuopio 1944 == Suomennoksia == * Poul La Cour ja Jacob Appel ; Maailman rakenne ja luonnonvoimat: historiallinen esitys fyysillisten käsitteiden kehityksestä. 2 osa, Uudempi luonnontutkimus. Vipusten kirjoja 1. Otava 1901–1905, 1906 * O. M. Reuter : Eläinten sielu: aikamme tutkimuksen valaisemana. Gummerus, Jyväskylä 1909 == Lähteet == Luokka:Suomen koulujen rehtorit Luokka:Kuopion kaupunginvaltuutetut Luokka:Vuonna 1878 syntyneet Luokka:Vuonna 1951 kuolleet
John Young (Lisgarin paroni)

John Young (31. elokuuta 1807 – 6. lokakuuta 1876 ) oli brittiläinen diplomaatti, aatelismies ja poliitikko, joka toimi Kanadan kenraalikuvernöörinä 1869 – 1872. Young opiskeli Etonissa ja Oxfordin yliopistossa, suoritti asianajajan tutkinnon mutta ei koskaan harjoittanut asianajajan ammattia. Hän oli konservatiivien kansanedustaja alahuoneessa 1831-1855. Hän sai hoidettavakseen useita virkoja valtionvarainministeriössä ja siirtokuntien hallinnossa. Hänen kaudellaan Kanadan kenraalikuvernöörinä Manitoba ja Brittiläinen Kolumbia liittyivät Kanadaan. ==Lähteet== Luokka:Kanadan kenraalikuvernöörit Luokka:Brittiläiset paronit Luokka:Vuonna 1807 syntyneet Luokka:Vuonna 1876 kuolleet
Kutikula

Kutikula on eliön suojaava pintakerros. Kutikulaksi voidaan kutsua monia erilaisia eläinten ja kasvien sekä niiden osien pintakerroksia. == Kutikula eläimillä == Useilla selkärangattomilla eläimillä kutikulaksi kutsuttu kerros toimii ulkoisena tukirankana. Eläinten elinten pintaa voidaan myös kutsua kutikulaksi, ja selkärankaisilla kehittyvien hampaiden pintaa kutsutaan kiillekutikulaksi. Myös linnunmunien kuten kananmunan kuoren ulointa vahamaista kerrosta kutsutaan kutikulaksi. == Kutikula kasveilla == Kasvitieteessä kutikula on kasvien maanpäällisten osien pintaa peittävä ohut vahamainen kerros. ==Lähteet== Luokka:Anatomia
Tundra Songs

Tundra Songs on yhdysvaltalaisen jousikvartetti Kronos Quartetin albumi, joka julkaistiin vuonna 2015 levymerkillä Centrediscs. Kappale Tundra Songs perustuu Sassuma Arnaan grönlantilaiseen luomistarinaan. == Kappaleet == Kaikki sävellykset Derek Charke. # # # # # # # == Kokoonpano == * Jeffrey Zeigler – sello * David Harrington – viulu * John Sherba – viulu * Hank Dutt – alttoviulu * Tanya Tagaq – kurkkulaulu (kappale: 6) * Laakkuluk Williamson Bathory – tarinan kerronta (kappale: 7) == Aiheesta muualla == * Tundra Songs discogs.com -sivustolla Luokka:Vuoden 2015 albumit Luokka:Kronos Quartetin albumit
Mohsen Fakhrizadeh

Mohsen Fakhrizadeh Mahabadi (1958 – 27. marraskuuta 2020) oli prikaatikenraali Iranin vallankumouskaartissa sekä vanhempi virkamies Iranin mahdollisessa ydinohjelmassa. Hän myös opetti fysiikkaa Imam Hosseinin yliopistossa Teheranissa. Vuonna 2014 The New York Times vertasi häntä Robert Oppenheimeriin, amerikkalaisen ydinaseen isään. ==Lähteet== Luokka:Iranilaiset fyysikot Luokka:Iranilaiset henkirikosten uhrit Luokka:Vuonna 1958 syntyneet Luokka:Vuonna 2020 kuolleet
Jim Frick

Kjell Jim Erik Frick (6. marraskuuta 1951 − 25. heinäkuuta 2020) oli ruotsalainen hevosurheilija. Hän lopetti uransa vuonna 2010 Solvallassa sattuneen kilpailutapaturman jälkeen, jossa hän lensi kärryistä pois ja sai vammoja.Lennart Persson: Travprofilen Jim Frick död – familjens sorg Expressen.se 25.7.2020. Viitattu 8.7.2022. Frick syntyi Rättvikissä Taalainmaalla. Ensimmäisen voittonsa hän sai Gävlessä hevosella Dirigent vuonna 1971. Vuonna 1987 hän edusti Ruotsia Ajomaailmanmestaruudessa. Vuosina 2003–2007 Frick voitti 36 miljoonaa kruunua 400 voitolla hevosurheilussa. 21. helmikuuta 2010 hän sai viidennentuhannennen voittonsa hevosurheilussa Gävletravetissa. Mestaruuden hän voitti 51 kertaa ja yhteensä voittoja kertyi runsaat 5000. Hevosista Narold Scotchin kanssa hän sai yhteensä 43 voittoa ja Hasse Bunterin kanssa 39 voittoa. Lisäksi hän saavutti voittoja myös ulkomaisissa kilpailuissa.ref name="expressen" /> Vuonna 1980 Frick perheineen vuokrasi Östunabergin tilan Knivstassa ja 13 vuotta myöhemmin perhe osti kartanon omakseen. Vuonna 2017 Frick muutti vaimonsa kanssa Sigtunaan, kun poika otti hoitaakseen perheen maatilan. Frickin perheeseen kuuluivat vaimo Åsa, poika, tytär ja viisi lastenlasta. Frick kuoli 25. heinäkuuta 2020 eturauhassyöpään. ==Lähteet== Luokka:Ruotsalaiset hevosurheilijat Luokka:Vuonna 1951 syntyneet Luokka:Vuonna 2020 kuolleet
Shakespeare (albumi)

Shakespeare on suomalaisen rap-artisti Williamin vuonna 2020 julkaistu albumi. Albumilta julkaistiin ennätyksiä rikkonut ”Penelope”-single. Albumin vastaavana tuottajana toimii raumalainen Aitio. == Kappaleet == # # # # # # # # # # == Instrumentaalit == * Raphael Aenselm: 1, 3 * Aitio: 2, 4, 6, 7, 8, 10 * Joe L: 2, 4, 6 * ImHoura: 5 * Lameboy: 7 * Fractious Frank: 9 == Lähteet == Luokka:Suomalaiset hip hop -albumit Luokka:Vuoden 2020 esikoisalbumit
Kalamies (albumi)

Kalamies on jyväskyläläisen rap-artisti Gettomasan kolmas sooloalbumi. Albumin on julkaissut PME Records. Albumin tyyli eroaa vahvasti Gettomasan muusta tuotannosta. Levy on suurimmaksi osaksi RnB-vaikutteista. Levyn on tuottanut edellisen levyn tapaan suurimmaksi osaksi Ruuben ja MD$. Suurimalla osalla levyn kappaleista on mukana laulaja Lauri Haav. == Kappaleet == # # # # # # # # [bonustrack] == Biitit: == * MD$: 1, 2, 3, 4, 5, 7 * Ruuben: 1, 2, 3, 4, 5, 6, 7, 8 * Off & Out: 1, 2, 3, 7 == Arvostelut == * Soundi: Levyarvio: Kortepohjan suuri poika keskittyy nyt tyttöjuttuihin – Gettomasan pelimiesläppä ei puhuttele Viitattu 4.8.2021. == Lähteet == Luokka:Gettomasan albumit Luokka:Vuoden 2020 albumit
Kaikki keil on välii digaa Ex Tuuttizt

Kaikki keil on välii digaa Ex Tuuttizt on rap-artisti Ex Tuuttizin kolmas sooloalbumi, joka julkaistiin vuonna 2020. Albumilta julkaistiin singlet ”Meri” ja ”Luut Näkyy”. == Kappaleet == # # (feat. Äiti) # # # # # (feat. Eevil Stöö) # # # # # # (feat. DJ Kridlokk) == Biitit == * Pehmee Goo: 1, 3, 4, 7, 10 * Aarrelampi: 2, 6, 8 * Koksu Koo: 5, 12 * DJ Kridlokk: 3, 6, 13 * Nuotio: 9 * Törmänen: 11 * Tuuttimörkö: 3, 4, 6, 7, 11 == Arvostelut == * Soundi: == Lähteet == Luokka:Suomalaiset albumit Luokka:Vuoden 2020 albumit Luokka:Tuuttimörön albumit
Die Lit

Die Lit on yhdysvaltalaisen rap-artisti Playboi Cartin debyyttialbumi vuodelta 2018. Levyn julkaisi Interscope Records ja AWGE Label. Levyllä vierailee Skepta, Travis Scott, Young Thug, Young Nudy, Nicki Minaj, Bryson Tiller, Lil Uzi Vert, Chief Keef, Pi'erre Bourne, Gunna ja Red Coldhearted. Vastaavana tuottajana levyllä toimii Pi'erre Bourne. Albumi sijoittui Billboard 200 -listalla parhaimmillaan kolmanneksi. == Kappaleet == # # # # # # # # # # # # # # # # # # # == Lähteet == Luokka:Vuoden 2018 albumit Luokka:Yhdysvaltalaiset hip hop -albumit
Volume

Volume on suomalaisen levy-yhtiön PME Recordsin julkaisema kokoelma-albumi. Kappeleisiin Jeesei, IVK ja Pintakaasulla on tehty musiikkivideot. == Kappaleet == # # # # # # # # # # == Biitit: == * MD$: 1, 2, 7, 10 * Fractious Frank: 3 * Aleksi Asiala: 4 * Onni Tuomisto: 5 * Lauri Haav: 5 * Lameboy: 6 * Aaro630: 8 * Miro Vaakanainen: 8 * JV: 9 == Lähteet == Luokka:Suomalaiset albumit
Syytteitä ja selityksiä – 52 parasta

Syytteitä ja selityksiä – 52 parasta on heinolalaisen Apulanta-yhtyeen vuonna 2014 julkaistu kokoelma-albumi. == Kappaleet == CD1: # Mitä Kuuluu # Zombeja! # Vasten Mun Kasvojani # Käännä Se Pois # ...Silti Onnellinen # Pihtiote # Poistuisitko Mun Elämästäni # Aggressio # Jumala # Amerika # Viivakoodit # Trauma # Mitä Vaan # Saasta # Reunalla # Odotus # Anna Mulle Piiskaa CD2: # Viisaus Ei Asu Meissä # Vääryyttä!!1! # Ei Yhtään Todistajaa # Koneeseen Kadonnut # Poltettu Karma # Liikaa # Maanantai # Kymmenen Ylöspäin # Usko # 006 # Hallaa # Kaikki Sun Pelkosi # Paha, Paha Asia # Kirous # 003 # Mex-Tex Cowboy # Armo # Pahempi Toistaan CD3: # Hiekka # Vauriot # Paha Ihminen # Ravistettava Ennen Käyttöä # Muistijäljet # P*ska Meininki # Syöpä # Yksinkertainen # Kadut # Ruhtinaat # Mä Nauran Tälle # Kilpikonna # Ihme # Teit Meistä Kauniin # Mato # 0010 # Minä Olen Voittaja CD4: # Kristalliprinsessa # Nähdään Lauantaina # Ei Oo Mukavaa # Mun Täytyy Mennä # Kelpaanhan, Rakkaani? # Aurinkoon # Päivästä Toiseen # Itkeväthän Enkelitkin # Miks Ei Uni Tuu? # Kolme Vuotta # Valokuva # Ilona? # Silmämuna == Lähteet == Luokka:Apulannan albumit Luokka:Vuoden 2014 kokoelma-albumit
Lomefloksasiini

Lomefloksasiini (C17H19N3O3F2) on fluorokinoloneihin kuuluva orgaaninen yhdiste. Yhdistettä käytetään lääketieteessä antibioottina. ==Ominaisuudet ja käyttö== Lomefloksasiinin antibioottiset ominaisuudet perustuvat muiden fluorokinolonien tavoin bakteerien DNA:n replikaation estämiseen. Yhdiste tehoaa paremmin gramnegatiivisiin bakteereihin kuin grampositivisiin bakteereihin. Nykyään lomefloksasiinia käytetään harvoin mutta mahdollisia käyttökohteita ovat hengitystieinfektiot, virtsatulehdukset ja eturauhastulehdus. ==Haittavaikutukset== Tyypillisimmät lomefloksasiinin aiheuttamat haittavaikutukset ovat huonovointisuus ja ripuli. Lisäksi voi esiintyä pääkipua, valoherkkyyttä, iho-oireita, unettomuutta ja jänteiden repeämiä. ==Lähteet== Luokka:Fluorokinolonit
Qin Dongya

Qin Dongya (s. 3. lokakuuta 1979 Liaoyang) on kiinalainen judoka. Qin kilpaili 70 kilogramman sarjassa. Qin osallistui kaksiin olympialaisiin. Sydneyn olympialaisissa 2000 hän hävisi ainoan ottelunsa. Ateenan olympialaisissa 2004 Hän saavutti olympiahopeaa voittamalla neljä otteluaan ja häviten yhden. Aasian kisoissa Qin sai kultaa Busanissa vuonna 2002 ja pronssia Dohassa vuonna 2006. Aasian-mestaruuskilpailuissa Qin sai hopeaa Wenzhoussa vuonna 1999. Kiinan mestaruuden Qin on voittanut vuonna 2000. == Lähteet == Luokka:Kiinalaiset judokat Luokka:Kiinalaiset olympiamitalistit Luokka:Vuonna 1979 syntyneet Luokka:Elävät henkilöt
Boom XB-1

Boom XB-1 (lempinimeltään Baby Boom, ) on ⅓-mittasuhteessa oleva 3-moottorinen ääntänopeampi prototyyppilentokone, jonka on suunnitellut yhdysvaltalainen Boom Technology (kauppanimeltään "Boom Supersonic") osana ääntä nopeamman Overture-matkustajakoneen kehitystä. Se on suunniteltu säilyttämään Mach 2,2 -nopeus yli 1 000 merimailin (1 900 km) kantamalla. Koneen moottoreina on kolme General Electric J85-suihkumoottoria. Useiden vuosien myöhästymisten jälkeen XB-1 teki ensilentonsa 22. maaliskuuta 2024. XB-1 ylitti äänen nopeuden 28.1.2025. == Projektin tavoitteet == Boom Supersonicin tavoitteena on tuoda ääntä nopeammat matkustajakoneet liikennöintiin vuoteen 2030 mennessä. Yhtiö on tehnyt jo 30 esisopimusta Overture-matkustajakoneen toimituksista. Tilaajien joukosta löytyivät alunperin muun muassa Japan Airlines ja Virgin Group. Kesällä 2023 Virgin ilmoitti luopuvansa Overturen tilauksista. == Lähteet == == Aiheesta muualla == *Boom XB-1 Boom Supersonicin nettisivustolla *Boom Supersonic Mediumin sivustolla Luokka:Yhdysvaltalaiset experimental-ilma-alukset
Kirkkovene (yhtye)

Kirkkovene on suomalainen punkia soittava yhtye, joka on perustettu vuonna 2019. Yhtyeen suurimpana vaikuttajana on toiminut Ripsipiirakka, jonka tribuuttiyhtyeeksi Kirkkovene alun perin perustettiin. Kirkkovene on julkaissut cover -versioita suosituista suomalaisista pop-kappaleista. Yhtyeen ainoastaan omia kappaleita sisältänyt debyyttialbumi Terkkarilla nauhoitettiin kesällä 2020 ja julkaistiin saman vuoden syyskuun 25. päivänä. Vuonna 2023 yhtye solmi levytyssopimuksen Love Is Punk Recordsin kanssa. == Kokoonpano == === Nykyiset jäsenet === * Mitja Lepistö - Kitara ja Laulu * Janes Virkki - Kitara * Janne Järvinen - Basso * Elias Yli-Jaskari - Rummut === Entiset jäsenet === * Juho Rinne - Kitara ja Taustalaulu * Eemi Lamberg - Basso * Vallu Kousa - Rummut == Diskografia == === Albumit === * Terkkarilla (2020) * Toinen näytös (2021) * Tubehitit, Vol. 2 (2021) * Pakoon Elämää (2022) * Tubehitit, Vol. 3 (2023) === Singlet === ==== 2019 ==== * Haluathan mua (Ripsipiirakka) * Tukehdu pullaas (Ripsipiirakka) * Sanni (Ripsipiirakka) * Bilehile (Ripsipiirakka) * Tähdeksi Hollywoodiin (Ripsipiirakka) * Psychosocial Baby (Slipknot) * Sun henkes haisee (Ripsipiirakka) * Pommi (pampampam) (Sanni) * Käty (Arttu Lindeman) * Tervetuloa radalle * Kolmistaan (Ripsipiirakka) * Mato (Apulanta) * Kertakäyttöunelmat * Uudestaan (Ripsipiirakka) * Pelkkää seksiä ==== 2020 ==== * Jenna * Sun vika feat. Likaiset Pikkarit (Evelina) * Cicciolina (Erika Vikman) * Hengaillaan (Kirka) * Epäröimättä hetkeekään (Elastinen & Jenni Vartiainen) * Ikuinen vappu (JVG) * Et ois vielä huominen * Roviolla (Gimmel) * Tein kai lottorivini väärin (Maustetytöt) * Päällekkäin (Ida Paul & Kalle Lindroth) * Joutsenlaulu (Yö) * Hei rakas (Behm) * Peto on irti (Antti Tuisku) * Syntisten pöytä (Erika Vikman) ==== 2021 ==== * Voitko sä lopettaa? (Juustopäät) * Minä muistan sinut aina (Zedu) * Rakas hullu (Klamydia) * Mä haluun viihdyttää (Kikka) * Mary on A Cross (Ghost) * Tunnetko tään rakkauden (Leijonakuningas-elokuva) * Lootusasentoon (Kalle Päätalo) * Miten huutaa huuhkajat? * Mä nään taas liikaa * Ihan sama * Naispaholainen * Älä lähde vielä * Suomirokkia * Käy Muumilaaksoon * Ota mut (Take on me) * Rafaelin enkeli * F-F-F-Falling * Simsalabim * Myöhästyttiin taas joulusta ==== 2022 ==== * Satisfyer * Ram pam pam * Rakkautta ja piikkilankaa * Dynamite Days * Milloin mä kuolen darraan? * Hittiputki * Grindr Mayhem * Madafakin darra * Poistuisitko mun elämästäni * Samoilla silmillä * Villieläin * Sen pituinen se * Frontside Ollie ==== 2023 ==== * Pop-musiikkia * Cha Cha Cha * Se on kuin yö * Sinuun * Tao Tao * Sattuu ku menettää ==== 2024 ==== * Lasiprinsessa * Juosten kustu (Feat. Juustopäät) === EP:t === * Tubehitit, Vol. 1 (2021) == Lähteet == * == Aiheesta muualla == * Kirkkovene facebookissa Luokka:Suomalaiset punkyhtyeet Luokka:2010-luvun yhtyeet ja sooloartistit
Cyber Monday

Cyber Monday eli kybermaanantai on ostospäivä, jota vietetään Black Friday -viikonlopun jälkeisenä maanantaina. Silloin varsinkin verkkokaupoissa on tarjouksia tuotteista. Ilmiö on lähtöisin Yhdysvalloista, mistä se on viime vuosina levinnyt ympäri maailmaa. Kybermaanantain kehittäjäksi on mainittu Ellen Davis vuonna 2005, joka huomasi, että verkkokauppojen myynti nousi kiitospäivän jälkeen ihmisten palattua töihin, jossa oli kotia parempi nettiyhteys. == Lähteet == ==Katso myös== *Black Friday *Singles' Day Luokka:Vähittäiskauppa Luokka:Markkinointi Luokka:Yhdysvaltain talous Luokka:Englanninkieliset sanat ja sanonnat Luokka:Marraskuu
Achim Kühn

Achim Kühn (s. 1942 Berliini, Saksa) on saksalainen Berliinissä asuva kuvanveistäjä, joka tekee taidetta pääasiassa metallista. Achim Kühnin isoisä Arthur Kühn (1833–1944) oli ammatiltaan seppä ja isä Fritz Kühn (1910–1967) oli myös seppä ja kuvanveistäjä, joka perusti studion ja työpajan Grünauhun vuonna 1937. Achim Kühn kouluttautui isänsä työpajassa vuosien 1956 ja 1964 aikana taidesepäksi. Vuosina 1964–1967 hän opiskeli arkkitehtuuria Bauhaus- yliopistossa Weimarissa. Vanhempiensa kuoleman jälkeen Kühn on johtanut isänsä perustamaa työpajaa ja toiminut itsenäisenä metallikuvanveistäjänä, valokuvaajana ja tietokirjailijana. Kühnin isokokoisista terästeoksista on Suomeen pystytetty yksi, vuonna 1996 paljastettu Harmonia. Teos on Turussa, Aurajoen vierasvenesatamassa. Harmonia-veistoksen lähellä Sigyn-salissa on toinen Kühnin metalliveistos, Sepän soinnut. Kühn itse pitää Harmoniaa yhtenä päätöistään. == Lähteet == == Aiheesta muualla == Luokka:Saksalaiset kuvanveistäjät Luokka:Vuonna 1942 syntyneet Luokka:Elävät henkilöt
Intia paralympialaisissa

Intia on osallistunut kesäparalympialaisiin 11 kertaa ja saavuttanut yhteensä 12 mitalia. Kultaa, hopeaa ja pronssia on Intia saavuttanut kutakin 4 kappaletta. Maa ei ole osallistunut talviparalympialaisiin. == Mitalit kesäparalympialaisittain == == Paralympiamitalistit == == Lähteet == * === Viitteet === Paralympialaisissa Luokka:Paralympiaurheilu maittain
Friedrich Adler

Friedrich Wolfgang Adler (9. heinäkuuta 1879 Wien, Itävalta-Unkari – 2. tammikuuta 1960 Zürich, Sveitsi)Claudia Prinz: Friedrich Adler 1879-1960 Lebendinges Museum Online, Deutsches Historisches Museum. Viitattu 29.11.2020.Friedrich Adler Spartacus Educational (John Simkin). Viitattu 29.11.2020. oli itävaltalainen sosiaalidemokraattinen poliitikko. Parhaiten hänet tunnetaan siitä, että hän murhasi vuonna 1916 Itävallan pääministerin Karl von Stürgkhin. Adlerin isä oli Itävallan sosiaalidemokraattisen työväenpuolueen (SDAP) perustaja Victor Adler. Adler opiskeli vuosina 1897–1903 fysiikkaa, kemiaa ja matematiikkaa Zürichissä. Hän ystävystyi opiskeluaikanaan Albert Einsteinin kanssa. Valmistuttuaan Adler työskenteli vuosina 1903–1905 ja 1907–1911 Zürichin yliopistossa ja vuosina 1905–1907 Deutsches Museumissa Münchenissä. Oltuaan vuoden Volksrecht-lehden päätoimittajana hänet valittiin vuonna 1911 SDAP:n puoluesihteeriksi. Toisin kuin isänsä, Friedrich Adler vastusti ensimmäisen maailmansodan aikana SDAP:n päätöstä tukea passiivisesti Itävalta-Unkarin sotapolitiikkaa, ja hän erosi puoluesihteerin tehtävästä. Oikeistolainen pääministeri Stürgkh oli hajottanut parlamentin ja rajoittanut sodan varjolla poliittisia vapauksia. Protestina sotapolitiikkaa vastaan Adler ampui Stürgkhin hotelli Meissl und Schadnin ruokasalissa Wienissä 21. lokakuuta 1916. Hän sai kuolemantuomion, jonka keisari Kaarle I lievensi armahduksella 18 vuoden vankeudeksi. Adler joutui olemaan vankilassa vain kaksi vuotta, sillä hänet armahdettiin kokonaan keisarikunnan romahdettua marraskuussa 1918. Hän palasi SDAP:n puoluesihteeriksi ja puolueen Der Kampf -lehden toimittajaksi. Adler toimi vallankumouksen aikana perustettujen työläisneuvostojen johtajana, mutta vastusti neuvostovaltaa ja kieltäytyi hänelle tarjotusta Itävallan kommunistisen puolueen puheenjohtajuudesta. Hän oli SDAP:n edustajana Itävallan perustuslakia säätävässä kansalliskokouksessa vuosina 1919–1920 ja kansallisneuvostossa vuosina 1920–1923.Dr. Friedrich Adler Itävallan parlamentti. Viitattu 29.11.2020. Adler osallistui niin sanotun 2½ internationaalin perustamiseen vuonna 1921 sekä sen ja toisen internationaalin yhdistämiseen uudeksi sosialistiseksi työväeninternationaaliksi vuonna 1923.Adler, Friedrich (1879-1960) Encyclopedia of Marxism, Marxists.org. Viitattu 29.11.2020. Hän jätti SDAP:n puoluesihteerin tehtävät omistautuakseen työlleen internationaalissa, jonka pääsihteerinä hän oli Zürichissä ja Brysselissä vuosina 1925–1940. Internationaalin toiminta lakkasi toisen maailmansodan puhjettua, ja Adler pakeni Belgiasta Yhdysvaltoihin saksalaismiehittäjien saapuessa. Vuodesta 1946 hän asui Zürichissä, jossa kuoli vuonna 1960. ==Lähteet== ==Aiheesta muualla== *Friedrich Adler Historisches Lexikon der Schweiz *Adler, Friedrich Weblexikon der Wiener Sozialdemokratie Luokka:Itävaltalaiset sosiaalidemokraattiset poliitikot Luokka:Itävaltalaiset murhaajat Luokka:Vuonna 1879 syntyneet Luokka:Vuonna 1960 kuolleet
The Wolf Among Us

The Wolf Among Us on Telltale Gamesin kehittämä ja julkaisema seikkailupeli. Peli on julkaistu vuonna Mac OS X:lle, PlayStation 3:lle ja Windowsille, ja seuraavana vuonna PlayStation 4:lle, PlayStation Vitalle Xbox 360:lle ja Xbox Onelle. Peli toimii juonellisena esiosana Bill Willinghamin Fables- sarjakuvalle. Peli koostuu viidestä episodista, jotka julkaistiin jaksoittain vuonna 2013. Tyylillisesti pelin on todettu mukailevan film noir -lajityyppiä. Pelin seuraaja The Wolf Among Us 2 on lykätty julkaistavaksi vuonna 2024. == Pelaaminen == Päähenkilö Bigby Wolf tutkii pelissä murhaa, ja pelaajan tehtävänä on tutkittava erilaisia paikkoja, löydettävä johtolankoja ja kuuntelemaan tarkoin dialogeja. Toimintakohtauksissa pelaajan täytyy reagoida niin kutsuttuihin quick time event -haasteisiin eli painaa tiettyä näppäintä tarpeeksi nopeasti. Liian hidas reaktio haasteisiin johtaa pelihahmon kuolemaan. == Public domain -julkaisu == 15\. syyskuuta 2023 Fablesin kirjoittaja ja taiteilija Bill Willingham julkaisi sarjakuvan ja sen spin- offien sekä hahmojen oikeudet public domainiin. Julkaisun myötä aiemmin Willinghamin immateriaalioikeuksien mukaiset osat ovat vapaasti kaikkien käytettävissä ja muokattavissa. Syyksi Willingham kertoo DC Comicsin kanssa kohtaamat ongelmat, jossa DC muokkasi tarinoita ja hahmoja miten halusi ja jätti maksamatta Willinghamille. Willinghamin mukaan hän ei voi estää oikeuksien päätymistä "pahoille", mutta PD-julkaisun myötä se päätyy monille "hyville". ==Lähteet== ==Aiheesta muualla == * * * Pelin esittely Telltalen sivuilla Luokka:Telltale Games Luokka:Vuoden 2013 videopelit Luokka:Seikkailupelit Luokka:Android-pelit Luokka:IOS-pelit Luokka:MacOS-pelit Luokka:Windows-pelit Luokka:PlayStation 3 -pelit Luokka:PlayStation 4 -pelit Luokka:PlayStation Portable -pelit Luokka:PlayStation Network -pelit Luokka:PlayStation Vita -pelit‎ Luokka:Xbox 360 -pelit Luokka:Xbox 360 Live Arcade -pelit Luokka:Xbox One -pelit
Victoria Peak

Victoria Peak, () myös The Peak, on Hongkongin Victorian kaupunginosassa sijaitseva vuorenhuippu. Paikka on yksi suosituimmista turistinähtävyyksistä. Paras vierailuaika on alkuillasta tai illalla. Aamulla ilman laatu on parempaa ja näkymä satamaan on selkeämpi. == Kaupunkinäkymä == Näkymä päivällä: Näkymä yöllä: == Liikenneyhteydet == Victoria Peakille voi kulkea usealla eri tavalla. Turistien keskuudessa suosituin kulkutapa on funikulaari, eli vuorta pitkin kulkeva raitiovaunu. Vuorelle pääsee myös bussilla. Funikulaarissa ja linja-autoissa käy julkisen liikenteen Octopus card. Huipulle on myös mahdollista kävellä polkuja pitkin tai kiivetä vuoren seinää pitkin. Matka kestää noin tunnin. Vuorelle kapuaminen on suosittua paikallisten parissa. Huipulle on useita reittejä, joilla on vaihtelevia vaativuustasoja ja kestoja. ==Lähteet== == Aiheesta muualla == Luokka:Kiinan nähtävyydet Luokka:Hongkongin maantiede
Bibai

Bibai () on Japanin kaupunki Hokkaidōn saarella Hokkaidōn prefektuurissa. Se sijaitsee Sorachin yleiskehitystoimiston alueella Hokkaidōn keskiosassa Ishikarijoen itärannalla. Kaupungin alue ulottuu Ishikarin tasangolta Yūbarivuorille. Bibaissa on 20 577 asukasta (lokakuussa 2020) ja sen pinta-ala on 277,69 neliökilometriä. Bibain nimi on peräisin ainun kielestä, jossa pipaoi merkitsee paikkaa, jossa on paljon Cristaria plicata -simpukoita. Japanilaisten uudisasutus alueella alkoi 1890-luvulla. Taishō-kaudella 1900-luvun alkupuolella Yūbarivuorilta ryhdyttiin kaivamaan kivihiiltä, ja Bibai kehittyi vauhdikkaasti kaivoskaupunkina monien muiden alueen paikkakuntien tavoin. Kaupunkioikeudet Bibai sai vuonna 1950. Suurimmillaan kaupungin väkiluku ylitti 80 000 henkeä. Hiilikaivostoiminta ajettiin kuitenkin 1960-luvulta lähtien alas, minkä jälkeen kaupungin asukasluku on laskenut nopeasti. Kaivosten tilalle kaupunkiin on sijoittunut esimerkiksi elintarvike-, kemian-, puu- ja elektroniikkateollisuutta. Maaseutualueilla viljellään riisin lisäksi sinikuusamaa. Bibain nähtävyyksiin kuuluu Arte Piazza Bibai -museo, jossa esitellään kuvanveistäjä Kan Yasudan teoksia. Ramsarin sopimukseen liitetty Miyajimajärvi tunnetaan muuttolintujen levähdyspaikkana. Bibaita palvelee JR Hokkaidōn Hakodate-päälinja. == Kuvia == Tiedosto:Bibai 2006 08 13.JPG|Mitsubishin hiilikaivoksen jäänteitä Tiedosto:はたらくくるま (25639703162).jpg|Tien aurausta Bibaissa Tiedosto:アルテピアッツァ美唄 - panoramio.jpg|Arte Piazza Bibai Tiedosto:Bibaitansan013.jpg|Hiilijuna Bibaissa == Lähteet == == Aiheesta muualla == * Kaupungin internetsivut Luokka:Hokkaidōn prefektuurin kaupungit
Super Mario (kappale)

Super Mario on Happoradio-yhtyeen 27. marraskuuta 2020 julkaistu single. Kappaleelle ”Super Mario” julkaistiin Ville Juurikkalan ohjaama musiikkivideo. Nimikkokappaleen lisäksi singlellä on kaksi aiemmin julkaistua kappaletta. == Kappaleet == # Super Mario – 4.01 # Silta – 3.45 # Tehdään jotain kaunista – 3.40 == Lähteet == Luokka:Happoradio Luokka:Suomalaiset musiikkikappaleet Luokka:Vuoden 2020 kappaleet
Kiina paralympialaisissa

Kiina kilpaili ensimmäisen kerran paralympialaisissa vuoden 1984 kesäkisoissa New Yorkissa, Yhdysvalloissa. Ateenan kisojen jälkeen Kiina on ollut mitalipöydän kärjessä jokaisessa kesäolympialaisessa. Huolimatta siitä, että Kiina on osallistunut joka talvikisoihin Salt Lake Cityn jälkeen vuonna 2002, Kiina voitti ensimmäisen mitalin vasta vuoden 2018 talviparalympialaisissa, joissa Kiina voitti kaikkien aikojen ensimmäisen kultamitalin sekä ensimmäisen mitalin pyörätuolicurling-kilpailussa. == Mitalit paralympialaisittain == === Kesäparalympialaiset === === Talviparalympialaiset === == Lähteet == * === Viitteet === *
Småholmarna

Småholmarna saari Suomenlahteen kuuluvalla Espoonlahden merialueella Kirkkonummen itäosassa. Noin puoli kilometriä Småholmarnasta itään sijaitsee Espooseen kuuluva Soukan venesatama, Småholmarnan eteläpuolella on Björkö. Småholmarnan pinta-ala on 4,8 hehtaaria ja sillä on kolme lomarakennusta. == Lähteet == == Aiheesta muualla == *Tiedostopalvelu.maanmittauslaitos.fi Luokka:Kirkkonummen saaret